Serena beboet ná Amerikaanse Ope-eindstryd | Maroela Media
Serena Williams. Foto: AP Photo/Julio Cortez
Serena Williams is met $17 000 (sowat R260 000) beboet vir drie gedragskode-oortredings tydens die eindstryd van die Amerikaanse Ope.
Williams is met $10 000 beboet vir "verbale mishandeling" teenoor die skeidsregter Carlos Ramos, $4 000 vir afrigting en $3 000 nadat sy 'n raket stukkend geslaan het.
Williams het met 2-6, 4-6 teen Naomi Osaka van Japan verloor en die boete word verhaal uit haar prysgeld van $1,85 miljoen (sowat R28 miljoen). Osaka is die eerste speler van Japan om 'n Grand Slam-enkeltitel te wen.
Williams is tydens Saterdag se wedstryd oor 'n afrigtingsoortreding gewaarsku en daarna met 'n punt beboet nadat sy haar raket stukkend geslaan het. Sy het hierna uitgevaar teen Ramos en is met 'n pot gestraf. Williams het ná die wedstryd geweier om Ramos se hand te skud en hom tydens 'n mediakonferensie van seksisme beskuldig.
Naomi Osaka. Foto: AP Photo/Mary Altaffer
Die internasionale vrouereeks (WTA) het intussen 'n beroep gedoen op die regverdige behandeling van vrouespelers. Steve Simon, uitvoerende hoof van die WTA, het gesê alle spelers moet dieselfde behandel word en dat die WTA van mening is dat dit nie die geval was met Williams nie.
Osaka het na afloop van die herrie gesê sy is "dankbaar" vir die geleentheid om teen Williams te speel.
"Daar het baie dinge gebeur, maar ek wil net sê ek is dankbaar dat ek die geleentheid gehad het om te speel."
'N ware kampioen kan met eer verloor.
Kyk na Federer. Hulle begryp niemand wen altyd alles nie. Well done Osaka! Dis reg dat hierdie arrogante Serena op haar neus kyk. Hulle kan haar meer beboet. Daai is niks vir haar nie. Jip… jou ware kleure kom uit as jy bietjie onder druk is. Windgat en nou??? Tweede gekom. Lekker kry ek nou!
Net met haar houding begin toe sy sien dat die skaal teen haar swaai en sy dit nie gaan maak nie.
Seksisme, maar dit is twee vroue wat teen mekaar speel, die man kry niks daaruit nie. Belaglik…
SKORS HAAR VIR 6 MAANDE UIT DIE SPORT UIT, 'N BOETE BETEKEN NIKS VIR HAAR NIE. In watter ander sport kan jy so aangaan en mense diewe noem en bly redeneer met met die skeidsregters? En sy hou net aan soos 'n stout kind . skors haar heeltemal uit die sport vir 'n paar maande, haar KOP het te groot geraak.
Jaaa ne, toe ons verloor toe dog jy, julle kan cheat om te wen. Hulle moes jou geskors het vir die res van die jaar! SWAK. Volgende stap is seker om ras hier by in te bring Serena, die Williamse is mos lief om dit te doen.